கேள்வி: தியேகோ கார்சியா பற்றி நீங்கள் என்ன அறிந்துள்ளீர்கள்?
பதில்: }} |population = 4,239 |density km2 = |waterbody = இந்தியப் பெருங்கடல் |additional info = }} |pushpin_map = Indian&nbsp;Ocean |latd = 7 |latm = 18 |lats = 48 |latNS = S |longd = 72 |longm = 24 |longs = 40 |longEW = E |pushpin_label = தியேகோ கார்சியா |pushpin_label_size = 200 |pushpin_map_caption = இந்தியப் பெருங்கடலில் தியேகோ கார்சியாவின் அமைவிடம் |built = 1971–1976; முக்கிய விஸ்தரிப்புகள் 1982–1986 |used = 1971–இன்று |elevation-m = 3 |elevation-f = 9 |coordinates = |r1-number = 13/31 |r1-length-f = 12,003 |r1-length-m = 3,659 |r1-surface = பைஞ்சுதை |footnotes = }} தியேகோ கார்சியா (''Diego Garcia'', ) என்பது சாகோஸ் தீவுக்கூட்டம் மிகப்பெரிய தீவாகும். ஐக்கிய இராச்சியம் அரசாங்கத்தால் சாகோசு மக்கள் வெளியேற்றப்பட்டதைத் தொடர்ந்து, 1970-களில் இருந்து இது ஒரு கூட்டு பிரித்தானிய-அமெரிக்க இராணுவத் தளமாகப் பயன்படுத்தப்பட்டு வருகிறது. சாகோசு தீவுகள் ஒரு பிரித்தானிய கடல் கடந்த ஆள்புலங்கள் ஒன்றாகும். இருப்பினும், ஐக்கிய இராச்சியத்தில் இருந்து மொரிசியசுக்கு இறையாண்மையை மாற்றுவதற்கான ஒரு ஒப்பந்தம் தீவில் உள்ள இராணுவத் தளம் குறைந்தது 99 ஆண்டுகளுக்கு பிரித்தானியக் கட்டுப்பாட்டில் இருக்கும் என்ற ஒரு நிபந்தனையுடன் 2025 மே 22 அன்று கையெழுத்தானது. இந்த ஒப்பந்தம் தொடக்க 99 ஆண்டு காலத்திற்குப் பிறகு கூடுதலாக 40 ஆண்டுகளுக்கும், அதன்பிறகு ஒரு கூடுதல் காலத்திற்கும் புதுப்பிக்கப்படலாம். இந்த ஒப்பந்தம் 2026-ஆம் ஆண்டில் எப்போதாவது அங்கீகரிக்கப்படும் என்று ஆங்கிலேய அரசாங்கம் எதிர்பார்த்தது. அனைத்துவகை இனத்துவ பாகுபாட்டையும் ஒழிப்பதற்கான அனைத்துலக உடன்படிக்கை, ஒப்பந்தத்தின் நிபந்தனைகள் குறித்து "ஆழ்ந்த கவலையை" வெளிப்படுத்தியது. மத்திய இந்தியப் பெருங்கடல், நிலநடுக் கோடுச் சற்று தெற்கே அமைந்துள்ள தியேகோ கார்சியா, தான்சானியாவிற்குக் கிழக்கே 3,535 கிமீ (2,197 மைல்), சோமாலியாவிற்கு கிழக்கு-தென்கிழக்கே 2,984 கிமீ (1,854 மைல்), மாலைத்தீவுகள்ற்குத் தெற்கே 726 கிமீ (451 மைல்), இந்தியாவின் தென்முனையில் (கன்னியாகுமரி (பேரூராட்சி)) இருந்து தென்-தென்மேற்கே 1,796 கி.மீ. (1,116 மைல்), சுமத்திராவிற்கு மேற்கு-தென்மேற்கே 2,877 கிமீ (1,788 மைல்), ஆத்திரேலியாவிற்கு வடமேற்கே 4,723 கிமீ (2,935 மைல்), மொரிசியசு தீவிற்கு வடகிழக்கே 2,112 கிமீ (1,312 மைல்) தொலைவுகளில் அமைந்துள்ளது. இது, இலட்சத்தீவுகள், மாலைத்தீவுகள், சாகோசுத் தீவுக்கூட்டத்தின் ஏனைய 60 சிறிய தீவுகளை உள்ளடக்கிய நீருக்கடியில் உள்ள மலைத்தொடரான ​​சாகோசு-இலட்சத்தீவு முகட்டின் ஒரு பகுதியாக உள்ளது. இத்தீவு ஆண்டு முழுவதும் ஒ.ச.நே + 06:00 நேர வலயத்தைப் பின்பற்றுகிறது. தியேகோ கார்சியா 1512-ல் போர்த்துக்கேயர் மாலுமிகளால் கண்டுபிடிக்கப்பட்டது. 18-ஆம் நூற்றாண்டின் பிற்பகுதியில் பிரான்சு அதனைத் தொழுநோயாளிகள் குடியிருப்பாகவும், தென்னைத் தோட்டங்களுக்காகவும் பயன்படுத்தத் தொடங்கும் வரை அது மக்கள் வசிக்காத இடமாகவே இருந்தது. நெப்போலியப் போர்கள் பிறகு, இத்தீவு பிரித்தானியாவின் கட்டுப்பாட்டிற்கு மாற்றப்பட்டது. 1965-இல் புதிதாக உருவாக்கப்பட்ட பிரித்தானிய இந்தியக் கரைகடந்த ஆள்புலம் ஒரு பகுதியாக மாறும் வரை, அது மொரிசியசு ஒரு பகுதியாகவே இருந்தது. 1966 ஆம் ஆண்டில், தியேகோ கார்சியாவின் மக்கள்தொகை 924 ஆக இருந்தது, அவர்களில் பெரும்பாலோர் தென்னைத் தோட்டங்களில் ஒப்பந்தத் தொழிலாளர்களாகப் பணிபுரிந்தனர். இருப்பினும், 1968 இற்கும் 1973 இற்கும் இடையில், இராணுவத் தளத்திற்கு வழிவகுப்பதற்காக சாகோசு தீவுவாசிகள் வலுக்கட்டாயமாக வெளியேற்றப்பட்டனர். 2019-ஆம் ஆண்டில், அனைத்துலக நீதிமன்றம், மொரிசியசு 1968-இல் விடுதலை பெற்றபோது அதன் காலனித்துவ நீக்கம் சட்டப்பூர்வமாக நிறைவடையவில்லை என்றும், ஐக்கிய இராச்சியம் "சாகோசுத் தீவுக்கூட்டத்தின் மீதான தனது நிர்வாகத்தை கூடிய விரைவில் முடிவுக்குக் கொண்டுவரக் கடமைப்பட்டுள்ளது" என்றும் ஒரு பிணைக்கப்படாத ஆலோசனைக் கருத்தை வெளியிட்டது. ஐக்கிய நாடுகள் பொதுச் சபை பின்னர் இந்தக் கருத்தை அங்கீகரித்து, ஐக்கிய இராச்சியத்தை அதன் நிர்வாகத்தை முடிவுக்குக் கொண்டுவர அழைக்கும் ஒரு தீர்மானத்திற்கு பெருவாரியாக ஆதரவாக வாக்களித்தது, இருப்பினும் ஐக்கிய இராச்சியம் இந்தத் தீர்ப்பை பிணைக்கப்படாதது என்று நிராகரித்துள்ளது. சாகோசுத் தீவுக்கூட்டத்தில் உள்ள கோயின் தீவுத்திடல் மீள்குடியேற்றம் செய்யப்படும் வரை, டியேகோ கார்சியா பிரித்தானிய இந்தியக் கரைகடந்த ஆள்புலத்தின் மக்கள் வசிக்கும் ஒரே தீவாக இருந்தது, இதன் மக்கள்தொகை இப்போது ஏறத்தாழ 4,000 ஆகும், இவர்களில் பெரும்பாலானோர் இராணுவ வீரர்களும் அவர்களது பணியாளர்களும் ஆவர். இது குவாம் உள்ள ஆண்டர்சன் விமானப்படைத் தளத்துடன், இந்தோ பசிபிக் பிராந்தியத்தில் உள்ள இரண்டு முக்கியமான அமெரிக்கக் குண்டுவீச்சு வானூர்தித் தளங்களில் ஒன்றாகும். இத்தீவின் வடிவம், இந்தியப் பெருங்கடலில் உள்ள மூலோபாய இருப்பிடம் போன்ற காரணங்களிற்காக, இது ஐக்கிய அமெரிக்கக் கடற்படை "விடுதலையின் கால்தடம்" என்று செல்லப்பெயர் பெற்றது. தியேகோ கார்சியாவில் ஐக்கிய அமெரிக்கக் கடற்படை தனது தேவைக்கான உதவித் தளத்தை இங்கு வைத்துள்ளது. பெரும் கடற்படைக் கப்பல் மற்றும் நீர்மூழ்கி உதவித் தளம், படைத்துறைத் தேவைக்கான வான்படைத் தளம், தகவல் தொடர்பு, விண்வெளித் தொடர்புத் தளம் அகியவை இங்கு பேணப்படுகின்றன.#NRMP, paragraph 2.4.3.